Khehla Sitole kry glo skorsingsbrief | Maroela Media
Khehla Sitole kry glo skorsingsbrief
Genl. Khehla Sitole, nasionale polisiekommissaris (Foto: ANA)
Suid-Afrika se nommer een polisiebeampte, genl. Khehla Sitole, het glo 'n brief ontvang waarin hy ingelig word van die voorneme om hom te skors.
eNCA berig Sitole het nou sewe dae om op die brief te reageer en hy sal homself glo aan 'n ondersoek moet onderwerp. Hy het die brief glo Maandag ontvang.
Sitole mag in sy voorlegging aan pres. Cyril Ramaphosa redes aanvoer oor waarom hy nie geskors behoort te word nie.
Brig. Vish Naidoo, nasionale polisiewoordvoerder, het by navraag gesê hy kan nie "ontken of bevestig" dat 'n skorsingsbrief op Sitole beteken is nie.
Die presidensie het nog nie op 'n navraag oor die brief gereageer nie.
Die hooggeregshof het in Januarie bevind Sitole en twee ander hooggeplaastes het hul plig versuim deur nie met die onafhanklike polisieondersoekdirektoraat (Opod) saam te werk nie, terwyl verskeie bewerings waarby hy betrek word, ondersoek is.
Die hof het ook beveel dat alle bewyse wat Opod benodig, dadelik gedeklassifiseer en oorhandig moet word. News24 berig die Nasionale Vervolgingsgesag (NVG) se ondersoekdirektoraat het tussen die ondersoek by Opod oorgeneem.
In die nuus Khehla John Sitole
Polisieman se weduwee, 'huurmoordenaars' saam in hof
Spesiale taakspan vir polities gemotiveerde geweld in Pretoria
Vurige Duanne terug in Proteagroep
Fietsry vir erfenis: Geselskap groei
En cele moes al lankal sy afdankings brief gekry het
Jy moet ingeteken wees om te stem240Jy moet ingeteken wees om te stem
Seker weer skorsing met volle betaling. Sal my opinie oor daardie gesig liewer vir myself hou. Kan nie glo dat Cele nog steeds in sy pos is nie.
Daar is baaaaaie wat ook so brief moet ontvang, opgesluit word en verantwoordelik gehou word vir wandade. Honderde van hulle!!!!
SA se nommer een polisie beampte nogal…….lol. Dit was nou goed dankie.
Hoe werk die hele skors ding? So hys NIE gefire nie. Kry steeds AL sy geld? Mag sê NEE eks nie geskors nie….kry stteds n sak vol geld….en dan as hy die "eerbare " ding doen vilgens sy Pres eb bedabk….kry hy nog sakke vol geld? GEKKE PARADYS